ai4bharat/Pralekha huggingface dataset:
ప్రధాన మంత్రి కార్యాలయం
భారత , బంగ్లాదేశ్ ల మధ్య మార్చి 9న మైత్రి సేతును ప్రారంభించనున్న ప్రధానమంత్రి శ్రీ నరేంద్ర మోదీ
త్రిపురలో పలు మౌలిక సదుపాయాల ప్రాజెక్టులకు శంకుస్థాపనలు, ప్రారంభోత్సవాలు చేయనున్న ప్రధానమంత్రి
ప్రధానమంత్రి శ్రీ నరేంద్ర మోదీ మార్చి 9 వ తేదీన భారత్ , బంగ్లాదేశ్ ల మధ్య మైత్రి సేతును వీడియో కాన్ఫరెన్సు ద్వారా ప్రారంభించనున్నారు. అలాగే ఈ సందర్భంగా ప్రధానమంత్రి త్రిపురలో పలు మౌలిక సదుపాయాల ప్రాజెక్టులకు శంకుస్థాపనలు , ప్రారంభోత్సవాలు చేయనున్నారు.
త్రిపుర, బంగ్లాదేశ్ల మధ్య ప్రవహించే పెని నదిపై నిర్మించిన బ్రిడ్జి మైత్రి సేతు. ఈ మైత్రి సేతు వారధి ఇండియా, బంగ్లాదేశ్ల మధ్య బలపడుతున్న ద్వైపాక్షిక సంబంధాలకు సంకేతంగా నిలవనుంది. ఈ వారధి నిర్మాణ పనులను నేషనల్ హైవేస్, ఇన్ఫ్రాస్ట్రక్చర్ డవలప్మెంట్ కార్పొరేషన్లిమిటెడ్ చేపట్టింది. ఈ ప్రాజెక్టు వ్యయం 133 కోట్లరూపాయలు. 1.9 కిలోమీటర్ల పొడవు ఉన్న ఈ బ్రిడ్జి ఇండియాలోని సబ్రూమ్, బంగ్లాదేశ్లోని రామ్ఘడ్లను కలుపుతుంది. ఈ వారధి భారత బంగ్లాదేశ్ మధ్య ప్రజల రాకపోకలు, వాణిజ్యం విషయంలో కొత్త అధ్యాయానికి శ్రీకారం చుట్టనుంది. ఈ బ్రిడ్జి ప్రారంభోత్సవంతో బంగ్లాదేశ్లోని చిట్టగాంగ్ పోర్టుతో అనుసంధానం ఏర్పడడంతో, త్రిపుర రాష్ట్రం, ఈశాన్య రాష్ట్రాలకు ముఖద్వారంగా మారుతుంది. సబ్రూమ్కు ఇది కేవలం 80 కిలోమీటర్ల దూరంలోనే ఉంది.
ఈ సందర్భంగా ప్రధానమంత్రి సబ్రూమ్లో సమీకృత చెక్పోస్టుకు శంకుస్థాపన చేస్తారు. ఇది రెండు దేశాల మధ్య సరకు రవాణా, ప్రయాణికుల రాకపోకలకు వీలు కల్పించడంతోపాటు, ఈశాన్య రాష్ట్రాల ఉత్పత్తులకు మార్కెట్ సదుపాయాలు కల్పిస్తుంది. అలాగే ప్రయాణిలు ఇండియానుంచి బంగ్లాదేశ్కు ఎలాంటి అడ్డంకులు లేకుండా రాకపోకలు సాగించడానికి వీలు కలుగుతుంది. ఈ ప్రాజెక్టును ల్యాండ్ పోర్ట్స్ అథారిటీ ఆఫ్ ఇండియ 232 కోట్ల రూపాయల అంచనా వ్యయంతో చేపట్టనుంది.
ప్రధానమంత్రి ఉనకోటి జిల్లా కేంద్రాన్ని కైలాశ్హర్వద్ద , ఖోవై జిల్లా కేంద్రంతో కలిపే ఎన్.హెచ్ 208 కు శంకుస్థాపన చేయనున్నారు. ఇది ఎన్హెచ్ 44 కు ప్రత్యామ్నాయ మార్గాన్ని కల్పించనుంది. 80 కిలోమీటర్ల పొడవు గల ఎన్.హెచ్ 208 ప్రాజెక్టును నేషనల్ హైవేస్, ఇన్ఫ్రాస్ట్రక్చర్ డవలప్మెంట్ కార్పొరేషన్ లిమిటెడ్ 1,078 కోట్ల రూపాయల వ్యయంతో చేపట్టనుంది..
ప్రధానమంత్రి రాష్ట్ర ప్రభుత్వం 63.75 కోట్ల రూపాయలతో అభివృద్ధి చేసిన రాష్ట్ర జాతీయరహదారులు, ఇతర జిల్లా రహదారులును సైతం ప్రారంభించనున్నారు. ఇవి అన్ని కాలాలలో త్రిపుర ప్రజలకు అనుసంధానతను కల్పించనున్నాయి.
ప్రధానమంత్రి ఆవాస్ యోజన  కింద నిర్మించిన 40,978 ఇళ్లను ప్రధానమంత్రి ప్రారంభించనున్నారు. వీటిని 813 కోట్ల రూపాయల వ్యయంతో పూర్తి చేశారు. అలాగే ప్రధానమంత్రి అగర్తల స్మార్ట్ సిటీ మిషన్లో భాగంగా నిర్మించిన ఇంటిగ్రేటెడ్ కమాండ్ కంట్రోల్ సెంటర్ను ప్రారంభించనున్నారు.
అలాగే ప్రధానమంత్రి , ఓల్డ్ మోటార్ స్టాండ్ వద్ద మల్టీలెవల్ కార్ పార్కింగ్ , కమర్షియల్కాంప్లెక్స్కు శంకుస్థాపన చేయనున్నారు. దీనిని 200 కోట్ల రూపాయల పెట్టుబడితో అభివృద్ధి చేయనున్నారు. అలాగే ప్రధానమంత్ఇర లిచుబగాన్ నుంచి విమానాశ్రయానికి రెండు లైన్ల రహదారిని నాలుగు లైన్లరహదారిగా మార్చే రోడ్డు వెడల్పు కార్యక్రమానికి శంకుస్థాపన చేయనున్నారు.ఈ పనిని అతర్తల స్మార్ట్సిటీ మిషన్ 96 కోట్ల రూపాయల ప్రాజెక్టు వ్యయంతో చేపట్టనుంది.
ప్రధాన మంత్రి కార్యాలయం
విభజన బాధితులకు ప్రధాని నివాళి
దేశ విభజన విషాద సంస్మరణ దినం నేపథ్యంలో ప్రధానమంత్రి శ్రీ నరేంద్ర మోదీ ఇవాళ ఆనాటి బాధితులకు నివాళి అర్పించారు. అప్పటి భయానక విధ్వంసం సందర్భంగా మాతృభూమితో అనుబంధం కూకటివేళ్లతో పెకలించి వేయబడిన క్షణాల్లో వారనుభవించిన వేదనను గుర్తుచేసుకుంటూ శ్రద్ధాంజలి ఘటించారు.
ఈ మేరకు ఒక ట్వీట్ ద్వారా పంపిన సందేశంలో:
“దేశ విభజన విషాద సంస్కరణ దినం నేపథ్యంలో ఆనాడు అమరులైన భారతీయులకు శ్రద్ధాంజలి ఘటించాల్సిన సందర్భమిది. దీంతోపాటు మాతృభూమి నుంచి దూరం కావాల్సిన విషాద సమయంలో వారి వేదన, పోరాటం ఎంతటిదో ఇది మనకు గుర్తుచేస్తుంది. ఆనాటి త్యాగమూర్తులందరికీ నమస్కరిస్తూ నివాళి అర్పిస్తున్నాను” అని ప్రధానమంత్రి పేర్కొన్నారు.
(
సాంఘిక న్యాయం, మరియు సాధికారత మంత్రిత్వ శాఖ
అక్టోబర్ 06 నుండి 15 వరకు 'దివ్య కళా మేళా'-2023 నిర్వహణ
దివ్యాంగుల సాధికారత విభాగం  దేశవ్యాప్తంగా దివ్యాంగులైన వారు తయారు చేసిన ఉత్పత్తులను మరియు హస్తకళను సాధారణ దివ్యాంగ పారిశ్రామికవేత్తలు/ కళాకారులను ప్రదర్శించే ప్రత్యేక కార్యక్రమాన్ని నిర్వహిస్తుంది. ఇందులో భాగంగా 'దివ్య కళా మేళా'ను 6-15 అక్టోబర్ 2023 వరకు సికింద్రాబాద్, హైదరాబాద్ నిర్వహించబడనుంది. జమ్మూ మరియు కాశ్మీర్, ఈశాన్య రాష్ట్రాలు, హస్తకళలు, చేనేతలు, ఎంబ్రాయిడరీ వర్క్లు మరియు ప్యాకేజ్డ్ ఫుడ్తో సహా దేశంలోని వివిధ ప్రాంతాల నుండి దివ్యాంగులు తయారు చేసిన ఉత్సాహపూరితమైన ఉత్పత్తులు ఈ కార్యక్రమం సందర్శకులకు మనోహరమైన అనుభూతిని అందించనున్నాయి. ఇది పీడబ్ల్యూడీ/దివ్యాంగుల ఆర్థిక సాధికారత దిశగా డీఈపీడబ్ల్యుడీ యొక్క ప్రత్యేక చొరవ. దివ్య కళా మేళా దివ్యాంగజన్  యొక్క ఉత్పత్తులు మరియు నైపుణ్యాలను మార్కెటింగ్ చేయడానికి మరియు ప్రదర్శించడానికి ఒక పెద్ద వేదికను అందిస్తుంది. ఈ దివ్య కళా మేళా ఢిల్లీలో 2022లో ప్రారంభమైన తరువాత జరుగుతోన్న ఎనిమిదో మేళా.  ఢిల్లీ, డిసెంబర్ 2022,  ముంబై, ఫిబ్రవరి 2023,  భోపాల్, మార్చి 2023,  గౌహతి, మే 2023  నుండి ప్రారంభమయ్యే సిరీస్లో ఏడవది. ఇండోర్ జూన్ 2023  జైపూర్ 29 జూన్-5 జూలై 2023  వారణాసి, 15-24 సెప్టెంబర్, 2023  సికింద్రాబాద్, హైదరాబాద్ 6-15 అక్టోబర్, 2023లలో జరగనుంది. దాదాపు 20 రాష్ట్రాలు/యూటీల నుండి దాదాపు 100 మంది దివ్యాంగుల కళాకారులు/కళాకారులు మరియు వ్యవస్థాపకులు తమ ఉత్పత్తులు మరియు నైపుణ్యాలను ఈ మేళాలో ప్రదర్శిస్తారు. గృహాలంకరణ & జీవనశైలి, దుస్తులు, స్టేషనరీ మరియు పర్యావరణ అనుకూల ఉత్పత్తులు, ప్యాక్ చేయబడిన ఆహారం మరియు సేంద్రీయ ఉత్పత్తులు, బొమ్మలు & బహుమతులు, వ్యక్తిగత ఉపకరణాలు - ఆభరణాలు, క్లచ్ బ్యాగ్లు వంటి క్యాటగిరీలలో ఉత్పత్తులు ప్రదర్శనకు ఉంటాయి. ఇది అందరికీ 'స్థానికతకు గొంతుకలపడం' చేయడానికి ఒక అవకాశంగా ఉంటుంది. దివ్యాంగ్ హస్త కళాకారులు వారి అదనపు సంకల్పంతో తయారు చేసిన ఉత్పత్తులను చూడవచ్చు/కొనుగోలు చేయవచ్చు. 10 రోజుల 'దివ్య కళా మేళా', సికింద్రాబాద్, హైదరాబాద్ ఉదయం 10.00 గంటల నుండి తెరవబడుతుంది. రాత్రి 10.00 గంటల వరకు దివ్యాంగ కళాకారులు మరియు ప్రసిద్ధ నిపుణుల ప్రదర్శనలతో పాటు సాంస్కృతిక కార్యక్రమాల శ్రేణిని కూడా ఏర్పాటు చేశారు. ఈ కార్యక్రమాన్ని అక్టోబర్ 6వ తేదీ సాయంత్రం 5.00 గంటలకు కేంద్ర సామాజిక న్యాయం & సాధికారత మంత్రి డా. వీరేంద్ర కుమార్ ప్రారంభించనున్నారు. ఈ సందర్భంగా పలువురు ఇతర ప్రముఖులు పాల్గొననున్నారు. ఈ కాన్సెప్ట్ను ప్రోత్సహించడానికి డిపార్ట్మెంట్ భారీ ప్రణాళికలను కలిగి ఉంది, ఇందులో భాగంగా దేశ వ్యాప్తంగా 'దివ్య కళా మేళా' నిర్వహించబడుతోంది. 2023-2024లో మొత్తం 12 నగరాల్లో ఈవెంట్ నిర్వహించబడుతుంది.
రైల్వే మంత్రిత్వ శాఖ
ప్యాసెంజర్ రైళ్ళ ఆపరేషన్స్ ప్రాజెక్టుకు పిపిపిలో బిడ్లు నేడు ప్రారంభం
రూ. 7200 కోట్ల పెట్టుబడితో 29 జతల రైళ్ళను 40 ఆధునిక రేక్ లతో నడిపేందుకు ప్రైవేటు, ప్రభుత్వ రంగాల నుంచి బిడ్లు
సత్వరంగా మూల్యాంకనాన్ని పూర్తి చేసి బిడ్లను నిర్ణయించనున్న రైల్వేలు
పారిశ్రామికవేత్తలతో పలు మార్లు చర్చలు, వివరణాత్మక తర్కం తర్వాత ప్యాసెంజర్ రైళ్ళ కార్యకలాపాల ప్రాజెక్టులో పిపిపి కింద బిడ్లను 23 జులై, 2021న ప్రారంభించారు. భారతదేశంలో పబ్లిక్ ప్రైవేట్ పార్టిసిపేషన్  ద్వారా ప్రపంచస్థాయి రైళ్ళను తీసుకువచ్చేందుకు ఇది సరికొత్త యత్నం.
రైల్వే మంత్రిత్వ శాఖ ప్రైవేటు, ప్రభుత్వ రంగాల నుంచి రూ. 7200 కోట్ల పెట్టుబడితో 29 జతల రైళ్ళను 40 ఆధునిక రేక్ లతో నడిపేందుకు బిడ్లను అందుకుంది. రైల్వే మంత్రిత్వ శాఖ వీటిని సత్వరంగా మూల్యాంకనం చేయడాన్ని పూర్తి చేసి, బిడ్లను నిర్ణయించనుంది.
ప్రధాన మంత్రి కార్యాలయం
సిఐఎస్ఎఫ్ సిబ్బంది కి వారి స్థాపన దినం నాడు శుభాకాంక్షల ను తెలియజేసినప్రధాన మంత్రి
సెంట్రల్ ఇండస్ట్రియల్ సెక్యూరిటీ ఫోర్స్  యొక్క స్థాపన దినం నాడు సిఐఎస్ఎఫ్ సిబ్బంది కి మరియు వారి కుటుంబాల కు ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు.
ప్రధాన మంత్రి ఒక ట్వీట్ లో -
‘‘@CISFHQrs సిబ్బంది అందరి కి వారి స్థాపన దినం సందర్భం లో శుభాకాంక్షలు. మన భద్రత వ్యవస్థ లో సిఐఎస్ఎఫ్ కు ఒక కీలకమైనటువిం పాత్ర ఉన్నది. వారు ముఖ్యమైనటువంటి మరియు వ్యూహాత్మక మౌలిక సదుపాయాలు సహా ప్రముఖ స్థానాల లో ఇరవై నాలుగు గంటలూ సురక్ష ను అందిస్తూ వస్తున్నారు. ఈ దళం తన కఠోర శ్రమ మరియు వృత్తినైపుణ్యం ప్రధానంగా ఉన్నటువంటి దృష్టికోణాని కి గాను పేరు తెచ్చుకొన్నది.’’ అని పేర్కొన్నారు.
ప్రధాన మంత్రి కార్యాలయం
బాలి లోజి-20 శిఖర సమ్మేళనం జరుగుతూ ఉన్న సందర్భం లో మడ అడవుల ను సందర్శించిన ప్రధానమంత్రి శ్రీ నరేంద్ర మోదీ
బాలి లో ఈ రోజు న జి-20 శిఖర సమ్మేళనం జరుగుతున్న క్రమం లో ప్రధాన మంత్రి శ్రీ నరేంద్ర మోదీ జి-20 సభ్యత్వ దేశాల కు చెందిన ఇతర నేతల తో కలసి ‘తమన్ హటన్ రాయా నగురాహ్ రాయ్’ మడ అడవుల ను సందర్శించి, అక్కడ మొక్కల ను నాటారు.
మడ అడవులు ప్రపంచ సంరక్షణ ప్రయాసల లో ఒక ముఖ్యమైన పాత్ర ను పోషిస్తూ వస్తున్నాయి. జి-20 కూటమి కి ఇండొనేశియా అధ్యక్షత వహిస్తున్న కాలం లో, ఇండొనేశియా మరియు యుఎఇ ల సంయుక్త కార్యక్రమం అయినటువంటి మేన్ గ్రోవ్ అలాయన్స్ ఫార్ క్లైమేట్  లో బారతదేశం చేరిపోయింది.
భారతదేశం లో 50 కి పైగా మడ అడవుల లో పెరిగే మొక్కల రకాల ను 5000 చదరపు కిలో మీటర్ లకు పైగా విస్తరించిన ప్రాంతాల లో చూడవచ్చును. మడ అడవుల ను సంరక్షించడం మరియు వాటిని పునరుద్ధరించడం పై భారతదేశం శ్రద్ధ ను తీసుకొంటున్నది. ఈ కోవ కు చెందిన అడవులు జీవ వైవిధ్యం తాలూకు సమృద్ధ స్థలాలు గా ఉండటం తో పాటు ప్రభావ శీల కార్బన్ సింకు ల వలె కూడా పనిచేస్తున్నాయి.(
ఆయుష్
'ఆయురక్ష- కరోనా సే జంగ్ - ఢిల్లీ పోలీస్ కే సంగ్ 'ను ఆవిష్కరించిన అఖిల భారత ఆయుర్వేద సంస్థ
ఆయుష్ మంత్రిత్వ శాఖ కింద ఉన్న అఖిల భారత ఆయుర్వేద సంస్థ , ఢిల్లీ పోలీసులతో కలిసి ఆయురక్ష అనే కార్యక్రమం నిర్వహించింది. ఈ సంయుక్త కార్యక్రమంలో కరోనా సే జంగ్ - ఢిల్లీ పోలీస్ కే సంగ్ పేరుతో కరోనా పై పోరాటం లక్ష్యంగా, కరోనా నిర్ములన, దీనిలో రోగ నిరోధక శక్తి ని పెంపొందించే చర్యలు చేపడతారు.
చ్యవనప్రాష్ , అనుతైలా, సంశమనివటి వంటి సులభమైన మూలికలున్న ఈ పదార్థాలు రోగ నిరోధక శక్తి పెంచడానికి ఉపయోగపడతాయని శాస్త్రీయంగా రుజువైంది.
ఈ సందర్భంగా, ఆయుష్ మంత్రిత్వ శాఖ కార్యదర్శి రాజేష్ కోటేచా, వయోస్థాపన  గా గిలోయ్ పాత్రను ప్రస్తావించారు. కోవిడ్-19 పాజిటివ్ కేసులకు యాడ్-ఆన్ థెరపీగా ఇవ్వడానికి మంత్రిత్వ శాఖ కృషి చేస్తోందని ఆయన పేర్కొన్నారు. ముందుండే యోధులుగా ఢిల్లీ పోలీసులు చేసిన కృషిని ఆయన ప్రశంసించారు.
ఢిల్లీ పోలీసుల ఆరోగ్య సంరక్షణ కోసం ఆయుష్ మంత్రిత్వ శాఖ, ఏఐఐఏ చేపడుతున్న చర్యలను ఢిల్లీ పోలీస్ కమీషనర్ శ్రీ ఎస్.ఎన్.శ్రీవాస్తవ ప్రశంసించారు. రోగనిరోధక శక్తిని పెంచే ఆయుర్వేద సహాయాన్ని కోవిడ్ యోధులైన ఢిల్లీ పోలీసు సిబ్బందికి అందించే ప్రతిపాదనతో ఢిల్లీ పోలీస్ విభాగం ముందుకు వచ్చింది. దీనిని దశల వారీగా అమలు చేస్తారు. ఎన్ సి టి ఢిల్లీ పరిథిలో ఉన్న 15 జిల్లాలకు చెందిన 80,000 మంది పోలీసులకు పంపిణీ జరుగుతుంది. క్షేత్ర స్థాయిలో ఉన్న పోలీసుల సిబ్బంది, పోలీసు అధికారులకు ఈ పంపిణీ దశలవారీగా జరుగుతుంది. అలాగే వీరందరి ఆరోగ్య వివరాలను కూడా డిజిటల్ గా రికార్డు చేస్తారు. మహమ్మారి ప్రభావం ఎవరిపై ఎలా ఉంది, ఎవరెవరు ఎటువంటి ఆరోగ్య సమస్యలు ఎదుర్కొంటున్నారు వంటి వివరాలన్నిటిని క్రోడీకరిస్తారు.
ఆర్థిక మంత్రిత్వ శాఖ
2023-24 ఆర్థిక సంవత్సరానికి 12.73% వృద్ధిని నమోదు చేసిన స్థూల ప్రత్యక్ష పన్ను వసూళ్లు
2023-24 ఆర్థిక సంవత్సరానికి 11.18% పైగా పెరిగిన నికర ప్రత్యక్ష పన్ను వసూళ్లు
2023-24 ఆర్థిక సంవత్సరానికి ముందస్తు పన్ను వసూళ్లు 13.70% వృద్ధిని చూపుతూ 17.06.2023 నాటికి రూ.1,16,776 కోట్లుగా నమోదు
రిఫండ్స్ కింద ప్రస్తుత ఆర్థిక సంవత్సరంలో మొత్తం రూ. 39,578 కోట్లు విడుదల
ఈ 2023-24 ఆర్థిక సంవత్సరంలో ప్రత్యక్ష పన్నుల వసూళ్లు గొప్ప వృద్ధిని నమోదు చేసాయి. 2023 జూన్ 17వ తేదీకి నికర పన్నుల సేకరణ రూ.3,79,760 కోట్ల రూపాయలుగా నమోదయింది. గత ఏడాది ఈ సేకరణ రూ. 3,41,568 కోట్లతో పోలిస్తే ఈ ఏడాది నికర పన్ను సేకరణ 11.18 శాతం పెరిగింది.
నికర ప్రత్యక్ష పన్ను వసూళ్లు రూ. 3,79,760 కోట్లు లో కార్పొరేషన్ పన్ను  రూ. 1,56,949 కోట్లు , వ్యక్తిగత ఆదాయపు పన్ను  సెక్యూరిటీస్ ట్రాన్సాక్షన్ టాక్స్ తో సహా రూ. 2,22,196 కోట్లు  ఉన్నాయి.
2023-24 ఆర్థిక సంవత్సరానికి సంబంధించి ప్రత్యక్ష పన్నుల స్థూల సేకరణ  రూ. 4,19,338 కోట్లు ఉంటే, ఇది 2022-23 ఆర్థిక సంవత్సరపు వసూళ్ల కంటే 12.73% వృద్ధిని నమోదు చేసింది. అంటే మునుపటి ఆర్థిక సంవత్సరం సంబంధిత కాలంలో ఈ పన్ను సేకరణ రూ. 3,71,982 కోట్లు ఉంది.
స్థూల పన్ను సేకరణ రూ. 4,19,338 కోట్లలో కార్పొరేషన్ పన్ను  రూ. 1,87,311 కోట్లు, సెక్యూరిటీస్ ట్రాన్సాక్షన్ టాక్స్ తో సహా వ్యక్తిగత ఆదాయపు పన్ను  రూ. 2,31,391 కోట్లు. మైనర్ హెడ్ వారీగా వసూలు చేయడంలో అడ్వాన్స్ ట్యాక్స్ రూ. 1,16,776 కోట్లు; మూలం వద్ద మినహాయించిన పన్ను రూ. 2,71,849 కోట్లు; సెల్ఫ్-అసెస్మెంట్ పన్ను రూ. 18,128 కోట్లు; రెగ్యులర్ అసెస్మెంట్ ట్యాక్స్ రూ. 9,977 కోట్లు; ఇతర మైనర్ హెడ్స్ కింద పన్ను రూ. 2,607 కోట్లు నమోదయ్యింది.
2023-24 ఆర్థిక సంవత్సరానికి సంబంధించి మొదటి త్రైమాసికానికి ముందస్తు పన్ను వసూళ్లు 17.06.2023 నాటికి రూ. 1,16,776 కోట్లు నమోదయింది. తక్షణమే ముందున్న ఆర్థిక సంవత్సరం అంటే 2022-23 సంబంధిత కాలానికి ముందస్తు పన్ను వసూళ్లు రూ. 13.70% వృద్ధిని చూపుతూ, 1,02,707 కోట్లు నమోదయింది. ముందస్తు పన్ను వసూళ్లు 17.06.2023 నాటికి రూ. 1,16,776 కోట్లు అయితే దీనిలో కార్పొరేషన్ పన్ను  రూ. 92,784 కోట్లు, వ్యక్తిగత ఆదాయపు పన్ను  రూ. 23,991 కోట్లు కలిపి ఉంది.
రిఫండ్ మొత్తం 2023-24 ఆర్థిక సంవత్సరంలో 17.06.2023 వరకు రూ.39,578 కోట్లు చెల్లించడం జరిగింది. మునుపటి ఆర్థిక సంవత్సరంలో 2022-23లో 30.13% వృద్ధిని చూపుతూ సంబంధిత కాలంలో రూ.30,414 కోట్లు రిఫండ్స్ జమ చేయడం జరిగింది.
గ్రామీణాభివృద్ధి మంత్రిత్వ శాఖ
దీనదయాళ్ అంత్యోదయ యోజన - జాతీయ గ్రామీణ జీవనోపాధి మిషన్  ఆజాదీ కా అమృత్ మహోత్సవ్లో భాగంగా పారిశుద్ధ్య వారోత్సవాలు
అమృత్ మహోత్సవ్ వేడుకలో భాగంగా, గ్రామీణాభివృద్ధి మంత్రిత్వ శాఖ, దీనదయాళ్ అంత్యోదయ యోజన-జాతీయ గ్రామీణ జీవనోపాధి మిషన్ కింద స్వయం-సహాయక బృందం సభ్యులు రాష్ట్ర గ్రామీణ జీవనోపాధి మిషన్ల  అంతటా 2021 నవంబర్ 19 నుండి 25 వరకు పారిశుద్ధ్య వారోత్సవాలు జరుపుకున్నారు.
స్వయం సహాయక సంఘాలు, సిఎల్ఎఫ్ లీడర్ల ర్యాలీ - ఆంధ్రప్రదేశ్
కమ్యూనిటీ సంస్థలు కీలకమైన ఇతివృత్తాలపై దృష్టి సారించాయి:  చేతులు కడుక్కోవడం – సరైన పద్ధతి & క్లిష్టమైన సమయాలు,  ఇంటిలోని సభ్యులందరూ టాయిలెట్ని అన్ని సమయాల్లో ఉపయోగించడం, నిర్వహణ మరియు నీటి లభ్యత,  వ్యక్తిగత పరిశుభ్రత,  ఋతు పరిశుభ్రత మరియు నిర్వహణ మరియు  ఘన మరియు ద్రవ వ్యర్థాల నిర్వహణ. తాగునీరు, పారిశుధ్యం మరియు ఘన మరియు ద్రవ వ్యర్థాల నిర్వహణ వంటి అంశాలకు సంబంధించి  నిర్వహించే ఈవెంట్లు మరియు కార్యకలాపాలలో పాల్గొనడానికి మరియు మద్దతు ఇవ్వడానికి లైన్ డిపార్ట్మెంట్లతో సమన్వయం ఏర్పాటు చేసుకోవాలని ఎస్ఆర్ఎల్ఎంలకు సూచించారు.
ప్రతిజ్ఞ చేస్తున్న స్వయం సహాయక సంఘాల మహిళలు - ఆంధ్రప్రదేశ
ఎస్ హెచ్ జిలు, వారి సమాఖ్యలు సమూహ సమావేశాలలో గుర్తించిన సమస్యలపై చర్చలు నిర్వహించి, ప్రతిజ్ఞ చేయించారు. క్విజ్ వంటి పోటీలు, ప్రాంతాలు మరియు సమీపంలోని నీటి వనరుల పరిశుభ్రతపై ప్రత్యేక కార్యక్రమాలు, ఎస్ హెచ్ జి సభ్యులు తయారు చేసిన ఫినైల్స్, సబ్బులు, శానిటైజర్లు, శానిటరీ నాప్కిన్లు వంటి సంబంధిత ఉత్పత్తులను ప్రచారం చేశారు. గుర్తించిన థీమ్లపై ర్యాలీలు, రంగోలిలు, పోస్టర్లు, చేతులు కడుక్కోవడానికి సరైన పద్దతి, టిప్పీ ట్యాప్ పద్ధతిని ఉపయోగించడం వంటి కమ్యూనిటీ-ఆధారిత ఈవెంట్లను నిర్వహించింది. సాంకేతిక ప్లాట్ఫారమ్లను ఉపయోగించి కీలక సందేశాలు మరియు ఆడియో-విజువల్ మెటీరియల్లను వ్యాప్తి చేయడానికి కూడా ఇది ఒక ప్రోత్సాహంగా ఉంది. ఉదాహరణకు వెబ్నార్లు, వాట్సాప్ సమూహాలు, ఆన్లైన్ చర్చా వేదికలు మొదలైనవి. అన్ని కార్యకలాపాలు కోవిడ్-19 ప్రోటోకాల్ ప్రకారం నిర్వహించారు.
ఘన వ్యర్థాల నిర్వహణపై కర్ణాటకలోని కామరాజనగర లో శిక్షణ
స్వాతంత్ర్యోత్సవ 75వ వార్షికోత్సవాన్ని పురస్కరించుకుని ఆరోగ్యం, పోషకాహారం, వాష్తో సహా సామాజిక అభివృద్ధి అంశాలపై అవగాహన పెంపొందించడానికి 75 గంటలు వెచ్చించాలని ఎస్ హెచ్ జి సభ్యులకు ప్రధాన మంత్రి సలహా ఇచ్చారు. ఆ సలహాకు అనుగుణంగా, ఎస్ఆర్ఎల్ఎంలు కమ్యూనిటీ సభ్యుల అవగాహన కోసం వారంలో కార్యకలాపాలను ప్లాన్ చేయాలని అలాగే పేర్కొన్న సమస్యలపై పరిశుభ్రత డ్రైవ్లను నిర్వహించాలని సూచించారు.
ఎస్ఆర్ఎల్ఎంల ద్వారా వివిధ కార్యకలాపాలు నిర్వహించారు. ఉత్తరాఖండ్, అండమాన్-నికోబార్ ద్వీపం 100 శాతం ఎస్ హెచ్ జి కుటుంబాలు ఫంక్షనల్ టాయిలెట్లతో ఉన్న తమ సభ్యులు, విఓలను గుర్తించే చొరవను చేపట్టాయి. గుజరాత్ ప్రభుత్వం ప్రారంభించిన “ఆత్మనిర్భర్ గ్రామ యాత్ర”లో గుజరాత్ ఎస్ఆర్ఎల్ఎం చురుకుగా పాల్గొన్నారు, స్వావలంబన గుజరాత్ దృక్పథంతో పారిశుద్ధ్యం మరియు పరిశుభ్రతపై కీలక సందేశాలతో 33 జిల్లాల్లోని 10,605 గ్రామాలకు చేరువైంది. కుటుంబశ్రీ, కేరళ ప్రస్తుతం ఉన్న హరితకర్మసేన యూనిట్లను  ఉపయోగించుకుంది, ఇది పారిశుద్ధ్యం, పరిశుభ్రత, అలాగే వ్యర్థాల విభజనపై అవగాహన కల్పించడానికి ఎంటర్ప్రైజ్ మోడల్. కేరళ వ్యాప్తంగా 26,561 మంది సభ్యులతో మొత్తం 3,192 హరితకర్మసేన యూనిట్లు 1,000 స్థానిక గ్రామీణ మరియు పట్టణ సంస్థలకు సేవలను అందించాయి.
ప్రపంచ మరుగుదొడ్ల దినోత్సవం సందర్భంగా, మధ్యప్రదేశ్లోని ఖాండ్వాలోని పచ్చయా గ్రామంలోని ఎస్ హెచ్ జి లు, విఓలు మరుగుదొడ్డి పరిశుభ్రత, టాయిలెట్ వినియోగం, ఘన మరియు ద్రవ గృహ వ్యర్థాల నిర్వహణను ప్రోత్సహించడానికి పారిశుద్ధ్య చౌపాల్, స్వచ్ఛ ర్యాలీ నిర్వహించారు.
ఆరోగ్య, కుటుంబ సంక్షేమ మంత్రిత్వ శాఖ
207.71 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 3.97 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 1,19,264
గత 24 గంటల్లో నమోదయిన కొత్త కేసులు 15,815
ప్రస్తుత రికవరీ రేటు 98.54%
వారపు పాజిటివిటీ రేటు 4.79%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 207.71 కోట్ల  డోసులను అధిగమించింది. 2,75,92,966 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం 2022 మార్చి 16 నుంచి ప్రారంభమైంది. అప్పటి నుంచి ఇప్పటి వరకు 3.97 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను 2022 ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
10412972
|
|
రెండో డోసు
|
|
10098080
|
|
ముందు జాగ్రత్త డోసు
|
|
6530107
|
|
ఫ్రంట్లైన్ సిబ్బంది
|
|
మొదటి డోసు
|
|
18432711
|
|
రెండో డోసు
|
|
17683958
|
|
ముందు జాగ్రత్త డోసు
|
|
12696024
|
|
12-14 ఏళ్ల వారు
|
|
మొదటి డోసు
|
|
39717969
|
|
రెండో డోసు
|
|
29056266
|
|
15-18 ఏళ్ల వారు
|
|
మొదటి డోసు
|
|
61444491
|
|
రెండో డోసు
|
|
51709343
|
|
18-44 ఏళ్ల వారు
|
|
మొదటి డోసు
|
|
559998781
|
|
రెండో డోసు
|
|
510788919
|
|
ముందు జాగ్రత్త డోసు
|
|
39013299
|
|
45-59 ఏళ్ల వారు
|
|
మొదటి డోసు
|
|
203787996
|
|
రెండో డోసు
|
|
195766351
|
|
ముందు జాగ్రత్త డోసు
|
|
24104293
|
|
60 ఏళ్లు పైబడినవారు
|
|
మొదటి డోసు
|
|
127508693
|
|
రెండో డోసు
|
|
122354870
|
|
ముందు జాగ్రత్త డోసు
|
|
36056975
|
|
ముందు జాగ్రత్త డోసులు
|
|
11,84,00,698
|
|
మొత్తం డోసులు
|
|
2,07,71,62,098
దేశవ్యాప్త క్రియాశీల కేసుల సంఖ్య 1,19,264. మొత్తం పాజిటివ్ కేసుల్లో ఇది 0.27 శాతం.
భారతదేశ రికవరీ రేటు 98.54 శాతంగా ఉంది. గత 24 గంటల్లో 20,018 మంది రోగులు కోలుకున్నారు. దీంతో, కోలుకున్న రోగుల సంఖ్య  4,35,93,112 కి పెరిగింది.
గత 24 గంటల్లో 15,815 కొత్త కేసులు నమోదయ్యాయి.
గత 24 గంటల్లో మొత్తం 3,62,802 పరీక్షలు చేశారు. దేశవ్యాప్తంగా ఇప్పటివరకు 87.99 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 4.79 శాతంగా, రోజువారీ పాజిటివిటీ రేటు 4.36 శాతంగా నమోదయ్యాయి.
మహిళా, శిశు అభివృద్ధి మంత్రిత్వ శాఖ
మూడవ 'పోషణ్ మాహ్' 2020 సెప్టెంబర్ లో జరుపుకుంటున్నాము
3 వ రాష్ట్రీయ పోషణ్ మాహ్ 2020 సెప్టెంబర్ నెలలో జరుపుకుంటారు. 2018 లో ప్రారంభించిన పోషాన్ అభియాన్  కింద ప్రతి సంవత్సరం పోషణ్ మాహ్ ను జరుపుకుంటారు. మహిళా, శిశు అభివృద్ధి మంత్రిత్వ శాఖ నోడల్ శాఖగా, జాతీయ స్థాయి, రాష్ట్రాలు / యుటిలు, జిల్లాలు, కింది స్థాయి వరకు భాగస్వామ్య మంత్రిత్వ శాఖలు, విభాగాలతో కలిసి పోషణ్ మాహ్ నిర్వహిస్తారు. జన్ అందోళన్ ద్వారా 'జన్ భాగిధారి' ని కలిగించి చిన్నపిల్లలు, మహిళలలో పోషకాహారలోపాన్ని లేకుండా చేయడం, ప్రతి ఒక్కరికీ ఆరోగ్యం మరియు పోషణను నిర్ధారించడం పోషణ్ మాహ్ లక్ష్యం.
మన జీవితాల్లో పోషకాహారం ప్రాముఖ్యతను ఇటీవల ప్రధానమంత్రి శ్రీ నరేంద్ర మోడీ ప్రముఖ కార్యక్రమం “మన్ కి బాత్” తాజా ఎడిషన్లో 30 ఆగస్టు 2020 న ప్రత్యేకంగా ప్రస్తావించారు. పిల్లలు, విద్యార్థులు గరిష్ఠ స్థాయిలో శక్తి సమకూర్చడానికి పోషకాహారం పోషించే పాత్ర పై ప్రధాని ప్రసంగంలో ఆలోచనను పంచుకున్నారు. గత కొన్నేళ్లుగా ముఖ్యంగా గ్రామాల్లో పోషకాహార వారం & పోషణ మాసం  లో ప్రజల భాగస్వామ్యం పోషకాహార అవగాహనను ఒక పెద్ద ఉద్యమంగా మారుస్తున్నట్లు ఆయన తెలిపారు.
2020 ఆగస్టు 27 న మంత్రిత్వ శాఖ సమావేశానికి కేంద్ర మహిళా, శిశు అభివృద్ధి, వస్త్ర శాఖల మంత్రి శ్రీమతి స్మృతి జుబిన్ ఇరానీ అధ్యక్షత వహించారు. మహిళా, శిశు అభివృద్ధి మంత్రిత్వ శాఖ కార్యదర్శి శ్రీ రామ్ మోహన్ మిశ్రా అన్ని రాష్ట్రాలు, యుటిలతో పోషణ్ మాహ్ తో సమ్మిళతమయ్యే కార్యక్రమాల గురించి మాట్లాడారు. అతి తీవ్రమైన పోషకాహార లోపం  పిల్లలను గుర్తించడం, వారి నిర్వహణ తో పాటు పోషణ్ వాటికాస్- న్యూట్రీ గార్డెన్స్ ని అభివృద్ధి చేయడం వంటి కార్యకలాపాలుచేపడతారు. తల్లి పాల ప్రాముఖ్యత గురించి అవగాహన కల్పనతో పాటు, పుట్టిన బిడ్డ మొదటి 1000 రోజులలో మంచి పోషణ అవసరాలు, యువతులు, పిల్లలలో రక్తహీనతను తగ్గించే చర్యలు మొదలైనవి ఈ కార్యక్రమంలో ముఖ్యమైన అంశాలు. .
దేశంలో ప్రబలంగా ఉన్న కోవిడ్ నేపథ్యంలో, మహిళా, శిశు అభివృద్ధి మంత్రిత్వ శాఖ పోషణ్ మాహ్ వేడుకలు జరుపుకోవడానికి డిజిటల్ ప్లాట్ఫారమ్లను ఉపయోగించమని వాటాదారులందరినీ ప్రోత్సహిస్తోంది. సోషల్ మీడియా, ఆన్లైన్ కార్యకలాపాలు, పాడ్కాస్ట్లు, ఇ-సంవాద్ మొదలైనవి మన జీవితంలో పోషకాహారం ప్రాముఖ్యత గురించి పరిజ్ఞానాన్ని, సమాచారాన్ని వ్యాప్తి చేయడానికి విస్తృతంగా వినియోగిస్తారు. మంత్రిత్వ శాఖ ఒక వెబ్నార్ సిరీస్ను కూడా నిర్వహిస్తోంది, దీనిలో మహిళలు, పిల్లలకు ఆరోగ్యం, పోషణ కి సంబంధించిన ముఖ్యమైన అంశాలపై విషయ నిపుణులు మరియు ఆరోగ్య నిపుణులు అవగాహన కల్పిస్తారు.
సాంస్కృతిక మంత్రిత్వ శాఖ
ఢిల్లీలోని ఎర్రకోటలో ఆజాద్ హింద్ ప్రభుత్వ 77వ సంస్మరణ దినోత్సవ కార్యక్రమంలో పాల్గొన్న కేంద్ర సాంస్కృతిక, పర్యాటక శాఖ సహాయ మంత్రి ప్రహ్లాద్ సింగ్ పటేల్
ఐఎన్ ఎ కురువృద్ధులు నాయక్ లాల్తీ రామ్ జీ, సిపాయి పరమానంద యాదవ్, చంద్ర కుమార్ బోస్ కూడా ఈ కార్యక్రమంలో పాల్గొన్నారు.
ఆజాద్ హింద్ ప్రభుత్వ 77 సంస్మరణ దినోత్సం సందర్భంగా బుధవారం ఢిల్లీలోని ఎర్రకోటలో ఏర్పాటు చేసిన కార్యక్రమంలో కేంద్ర సాంస్కృతిక, పర్యాటక శాఖ సహాయ మంత్రి ప్రహ్లాద్ సింగ్ పటేల్ పాల్గొన్నారు.
ఆజాద్ హింద ప్రభుత్వం ఏర్పడిన 77వ వార్షికోత్సవ సందర్భంగా సాంస్కృతిక శాఖ మంత్రి అభినందించారు. ఈ సందర్భంగా మాట్లాడుతూ, ఈ దేశానికి చెందిన యువతరం నేతాజీ సుభాష్ చంద్రబోస్ నాయకత్వ పటిమని, అత్యున్నత త్యాగాన్ని గురించి తెలుసుకోవాలని సూచించారు. ఈ ప్రయాణాన్ని పూర్తి విశ్వాసంతో, ఉత్సాహంతో, సమర్ధవంతమైన నాయకత్వంతో ముందుకు తీసుకువెడుతున్న ప్రధానమంత్రికి ఆయన కృతజ్ఞతలు చెప్పారు.
వచ్చే ఏడాది మన దేశం 75వ స్వాతంత్ర్య దినోత్సవాన్ని జరుపుకోనుందని, అదే ఏడాది సుభాష్ చంద్రబోస్ 125వ జయంతి కూడా అని అన్నారు. ఈ రెండు సందర్భాలను నిర్వహించే నోడల్ ఏజెన్సీ సాంస్కృతిక మంత్రిత్వ శాఖ అని ఆయన వెల్లడించారు.
ఈ చారిత్రిక ఘటన సంస్మరణ దినోత్సవానికి ఐఎన్ఎ కురువృద్ధులు లలిత్ రాంజీ, సిపాహీ పరమానంద యాదవ్, మేజర్ జనరల్  జి.బి. భక్షి, ఐఎన్ ఎ ట్రస్ట్ డైరెక్టర్ -బ్రిగేడర్ చికారా, సుభాష్ చంద్ర బోస్ ముని మనవడు చంద్రకుమార్ బోస్ హాజరయ్యారు.
ఉప రాష్ట్రపతి సచివాలయం
దేశీయ పర్యాటకానికి ప్రాధాన్యత ఇవ్వాలి – ఉపరాష్ట్రపతి
• ఇది జాతి ఐక్యత, సమగ్రతలను బలోపేతం చేస్తుంది
• ఈశాన్య ప్రాంతం పర్యాటక స్వర్గధామం; ఈ అందమైన ప్రాంతం గురించి ప్రతి ఒక్కరూ తెలుసుకోవాలి
• సేంద్రీయ వ్యవసాయంలో ఈశాన్యభారతం దేశానికి మార్గనిర్దేశం చేస్తోంది
• 'నార్త్ ఈస్ట్ ఆన్ వీల్స్' యాత్రికులతో ఉపరాష్ట్రపతి
భారతదేశంలోని ప్రతి ఒక్కరూ ముందుగా దేశీయ పర్యాటకానికి ప్రాధాన్యత ఇవ్వాలని గౌరవ ఉపరాష్ట్రపతి శ్రీ ముప్పవరపు వెంకయ్య నాయుడు పిలుపునిచ్చారు. విదేశాల్లో పర్యటించటం కంటే ముందు మన దేశంలో ఉన్న అందమైన, ఆహ్లాదకరమైన ప్రదేశాలకు వెళ్ళి, అక్కడి జీవన విధానాన్ని, గొప్పతనాన్ని తెలుసుకోవాలని సూచించారు. ఇలాంటి పర్యాటకాల వల్ల ప్రజల మధ్య సంస్కృతి, అభిప్రాయాల మార్పిడి జరిగి జాతి ఐక్యత, సమగ్రత బలోపేతం అవుతాయని పేర్కొన్నారు.
“నార్త్ ఈస్ట్ ఆన్ వీల్స్” పేరిట ఈశాన్య భారతంలోని ఎనిమిది రాష్ట్రాల్లో పర్యటించిన 18 రాష్ట్రాలకు చెందిన ఐదుగురు మహిళలు సహా 75 మంది బైకర్లతో న్యూఢిల్లీలోని ఉపరాష్ట్రపతి నివాసంలో శ్రీ ముప్పవరపు వెంకయ్యనాయుడు సంభాషించారు. ఇటీవలి తన ఈశాన్య రాష్ట్రాల పర్యటనను గుర్తు చేసుకున్న ఉపరాష్ట్రపతి, అందమైన ప్రకృతి దృశ్యాలు, గొప్ప సంస్కృతి మరియు ప్రజల సహానుభూతి కలిగిన ఈశాన్య రాష్ట్రాలు పర్యాటక స్వర్గధామం అని తెలిపారు. ఇంత సుందరమైన పర్యాటక కేంద్రం గురించి ఇప్పటికీ చాలా మందికి తెలియదన్న ఆయన, పర్యాటక ప్రాంతాల మీద ఆసక్తి ఉన్న వారు ముందుగా ఈశాన్య భారతంలో పర్యటించి, మన సంస్కృతిలో వైవిధ్యాన్ని ఆస్వాదించటంతో పాటు అక్కడి ప్రకృతి అందాల గురించి ప్రతి ఒక్కరికీ తెలియజేయాలని సూచించారు.
సేంద్రీయ వ్యవసాయ రంగంలో భారతదేశానికి మార్గనిర్దేశం చేస్తున్న ఈశాన్య రాష్ట్రాలను అభినందించిన ఉపరాష్ట్రపతి, వారు పాటించే ఉత్తమ పద్ధతుల నుంచి నేర్చుకుని క్రమంగా స్థిరమైన సేంద్రీయ వ్యవసాయం దిశగా ప్రతి ఒక్కరూ మళ్ళాలని సూచించారు. ఈశాన్య ప్రాంతంలో మౌలిక సదుపాయాలు, ముఖ్యంగా రవాణా విషయంలో అభివృద్ధి గురించి ప్రస్తావించిన ఉపరాష్ట్రపతి, ఈ ప్రాంతం అభివృద్ధి విషయంలో నూతన శకానికి నాంది పలికిందని గుర్తు చేశారు.
ఈ పర్యటన నిర్వాహకులను అభినందించిన ఆయన, రహదారి భద్రత గురించి కూడా వారు దృష్టి సారించడం మంచి పరిణామం అని తెలిపారు. భారతదేశంలో చిన్న చిన్న పొరపాట్ల కారణంగా జరుగుతున్న రోడ్డు ప్రమాదాల గురించి ఆందోళన వ్యక్తం చేసిన ఆయన, ప్రమాదాల సంఖ్యను తగ్గించేందుకు మరింత కృషి చేయాలని పిలుపునిచ్చారు.